钦定古今图书集成/明伦汇编/人事典/第039卷 > 《素问》 > 《阴阳应象大论》
## 钦定古今图书集成/明伦汇编/人事典/第039卷 > 《素问》 > 《阴阳应象大论》

年六十，阴痿。气大衰，九窍不利，下虚上实，涕泣俱出
矣。

〈注〉人年六十，已逾七八之期，天癸竭，肾气大衰，而阴事痿矣。九窍为水注之气，精水竭而精气衰，则九窍为之不利也。精竭于下，水泛于上，而涕泣俱出矣。《解精微论》曰：“精神去，目涕泣出。”王子方曰：“调此二者，重在七损，故曰阴气自半，曰体重，曰阴痿。”夫起居动作为阳，耳目九窍为阳，曰起居衰矣。曰耳目不聪明，九窍不利，自阴虚而衰及于阳也。